[pic] | COMISIA COMUNITĂŢILOR EUROPENE |

Bruxelles, 20.11.2009

COM(2009)634 final

2009/0176 (COD)

Propunere de

REGULAMENT AL PARLAMENTULUI EUROPEAN ŞI AL CONSILIULUI

privind normele comune de alocare a sloturilor orare pe aeroporturile comunitare

(Versiune codificată)

EXPUNERE DE MOTIVE

1. În contextul unei Europe a cetăţenilor, Comisia acordă o mare importanţă simplificării şi clarităţii dreptului comunitar în scopul de a-l face mai lizibil şi mai accesibil cetăţeanului, oferindu-i astfel posibilităţi sporite de a face uz de drepturile specifice care îi sunt conferite.

Dar acest obiectiv nu va putea fi atins atât timp cât va persista un număr mult prea mare de dispoziţii care, fiind modificate de nenumărate ori şi adeseori în mod substanţial, se găsesc dispersate parte în actul originar, parte în actele modificatoare ulterioare. Astfel, pentru a identifica dispoziţiile în vigoare, este necesară o muncă de cercetare şi de comparare a unui număr mare de acte.

Prin urmare, claritatea şi transparenţa dreptului comunitar depind şi de codificarea legislaţiei adeseori modificată.

2. La 1 aprilie 1987, Comisia a dat instrucţiuni[1] serviciilor sale de a realiza codificarea tuturor actelor legislative cel mai târziu după a zecea lor modificare, menţionând că este vorba despre o cerinţă minimală şi că, în vederea clarităţii şi a bunei înţelegeri a legislaţiei comunitare, serviciile responsabile ar trebui să codifice textele la intervale şi mai scurte.

3. Concluziile preşedinţiei Consiliului European de la Edimbourg, din decembrie 1992, au confirmat aceste imperative[2], subliniind importanţa codificării care asigură o securitate juridică în ceea ce priveşte dreptul aplicabil la un moment dat în legătură cu o problemă specifică.

Codificarea trebuie realizată respectând cu stricteţe procesul legislativ comunitar normal.

Întrucât nici o modificare de substanţă nu poate fi introdusă în actele care fac obiectul codificării , Parlamentul European, Consiliul şi Comisia au convenit, prin acordul interinstituţional din 20 decembrie 1994, că, în vederea adoptării rapide a actelor codificate, ar putea fi utilizată o procedură accelerată.

4. Obiectul prezentei propuneri este codificarea Regulamentului (CEE) nr. 95/93 al Consiliului, din 18 ianuarie 1993 privind normele comune de alocare a sloturilor orare pe aeroporturile comunitare[3] Noul regulament se substituie diverselor acte care îi sunt încorporate[4]; prezenta propunere păstrează în totalitate conţinutul actelor astfel codificate şi se limitează la a le regrupa, aducând numai modificările de formă cerute de însăşi operaţia de codificare.

5. Prezenta propunere de codificare a fost elaborată pe baza unei consolidări prealabile, în toate limbile oficiale, a textului Regulamentului (CEE) nr. 95/93 şi a actelor care l-au modificat, efectuattă prin intermediul unui sistem informatic , de către Oficiul Publicaţiilor Oficiale ale Comunităţilor Europene. În cazul articolelor renumerotate, corelaţia între vechea numerotare şi cea nouă este prezentată în tabelul de corespondenţă din anexa II la regulamentul codificat.

ê 95/93 (adaptat)

2009/0176 (COD)

Propunere de

REGULAMENT AL PARLAMENTULUI EUROPEAN ŞI AL CONSILIULUI

privind normele comune de alocare a sloturilor orare pe aeroporturile comunitare (versiune codificată)

(Text cu relevanţă pentru SEE)

PARLAMENTUL EUROPEAN ŞI CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul Ö 80 alineatul (2) Õ ,

având în vedere propunerea Comisiei,

având în vedere avizul Comitetului Economic şi Social Ö European Õ[5],

Ö având în vedere avizul Comitetului Regiunilor[6], Õ

Ö hotărând în conformitate cu procedura prevăzută la articolul 251 din tratat[7], Õ

întrucât:

ê

1. Regulamentul (CEE) nr. 95/93 al Consiliului, din 18 ianuarie 1993 privind normele comune de alocare a sloturilor orare pe aeroporturile comunitare[8] a fost modificat de mai multe ori şi în mod substanţial[9]. Este necesar, din motive de claritate şi de raţionalizare, să se codifice regulamentul menţionat.

ê 95/93 considerent 1

2. Există un dezechilibru tot mai mare între expansiunea sistemului de transporturi aeriene în Europa şi capacitatea infrastructurii aeroportuare de a face faţă acestei solicitări. Prin urmare, numărul de aeroporturi comunitare supraîncărcate este tot mai mare.

ê 95/93 considerent 2

3. Alocarea de sloturi orare pe aeroporturile supraîncărcate ar trebui să aibă la bază norme neutre, transparente şi nediscriminatorii.

ê 95/93 considerent 3

4. Respectarea principiului neutralităţii este cel mai bine garantată atunci când decizia de a coordona un aeroport este luată pe baza unor criterii obiective de către statul membru care răspunde pentru aeroportul respectiv.

ê 95/93 considerent 4

5. În anumite condiţii, pentru a facilita operaţiunile, este de dorit ca un stat membru să poată califica un aeroport ca fiind unul coordonat, atâta timp cât sunt respectate principiile transparenţei, neutralităţii şi nediscriminării.

ê 95/93 considerent 5

6. Este atribuţia statului membru ce răspunde de un aeroport coordonat să asigure numirea unui coordonator a cărui neutralitate să fie de necontestat.

ê 95/93 considerent 6

7. Transparenţa informaţiei este un element esenţial în asigurarea unei proceduri obiective pentru alocarea de sloturi orare.

ê 95/93 considerent 7

8. Principiile care reglementează sistemul existent de alocare de sloturi orare ar putea servi drept bază prezentului regulament, cu condiţia ca acest sistem să fie adaptat la noile evoluţii din transporturile comunitare.

ê 95/93 considerent 8

9. În conformitate cu Regulamentul (CE) nr. 1008/2008 al Parlamentului European și al Consiliului din 24 septembrie 2008 privind normele comune pentru operarea serviciilor aeriene în Comunitate[10], Comunitatea are o politică de facilitare a concurenţei şi de încurajare a intrării pe piaţă. Pentru a atinge aceste obiective, este necesar să se acorde un sprijin ferm transportatorilor care vor să înceapă a opera pe reţelele intracomunitare.

ê 95/93 considerent 9

10. Sistemul existent prevede drepturi dobândite.

ê 95/93 considerent 10

11. Dispoziţiile viitoare ar trebui să autorizeze, de asemenea, intrarea unor noi operatori pe piaţa comunitară.

ê 95/93 considerent 11

12. Este necesar să se adopte, în condiţii definite, dispoziţii speciale pentru menţinerea unor servicii aeriene interne corespunzătoare care să deservească regiunile statului membru în cauză.

ê 95/93 considerent 12

13. De asemenea, trebuie să se evite situaţii în care, din lipsă de sloturi orare disponibile, avantajele liberalizării sunt alocate inegal şi concurenţa este distorsionată.

ê 95/93 considerent 13

14. Este de dorit să se utilizeze în mod optim sloturile orare existente pentru a realiza obiectivele menţionate.

ê 95/93 considerent 14

15. Este de dorit ca ţările terţe să acorde transportatorilor comunitari un tratament echivalent.

ê 95/93 considerent 15 (adaptat)

16. Aplicarea prezentului regulament nu Ö ar trebui să aducă Õ atingere normelor concurenţei stabilite prin tratat, în special prin articolele Ö 81 Õ şi Ö 82 Õ .

ê 95/93 considerent 16

17. Spania şi Regatul Unit au convenit la Londra, la 2 decembrie 1987, într-o declaraţie comună a miniştrilor de externe din cele două state membre cu privire la un regim care să consolideze cooperarea legată de utilizarea aeroportului din Gibraltar. Acest regim nu este încă pus în aplicare.

18. Măsurile necesare pentru punerea în aplicare a prezentului regulament ar trebui adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei[11].

ê 95/93 considerent 17

19. Prezentul regulament ar trebui revizuit la finele unei perioade de aplicare determinate în vederea evaluării funcţionării sale,

ê 95/93

ADOPTĂ PREZENTUL REGULAMENT:

Articolul 1

Domeniu de aplicare

ê 793/2004 Art. 1 pct. 1

(1) Prezentul regulament se aplică aeroporturilor comunitare.

ê 95/93

(2) Aplicarea prezentului regulament pentru aeroportul din Gibraltar nu aduce atingere poziţiilor juridice respective ale Spaniei şi Regatului Unit cu privire la diferendul privind suveranitatea pe teritoriul în care este situat acest aeroport.

(3) Aplicarea dispoziţiilor prezentului regulament la aeroportul din Gibraltar se suspendă până la punerea în aplicare a regimului stabilit prin declaraţia comună din 2 decembrie 1987 a miniştrilor de externe ai Spaniei şi Regatului Unit. Guvernele Spaniei şi Regatului Unit vor informa Consiliul cu privire la data punerii în aplicare.

Articolul 2

Definiţii

În sensul prezentului regulament:

ê 793/2004 Art. 1 pct. 2 lit. (a)

(a) "slot" înseamnă permisiunea acordată de un coordonator, în conformitate cu prezentul regulament, de utilizare a tuturor infrastructurilor aeroportuare necesare pentru prestarea unui serviciu aerian pe un aeroport coordonat la o dată şi oră precise, în vederea aterizării sau decolării, potrivit alocării făcute de un coordonator conform prezentului regulament;

(b) "nou operator" înseamnă:

(i) un operator de transport aerian care solicită, în cadrul unei serii de sloturi, un slot la un aeroport într-o anumită zi, unde, în cazul în care solicitarea operatorului de transport ar fi acceptată, acesta ar putea să deţină în total mai puţin de cinci sloturi pe aeroportul respectiv, în ziua respectivă sau

(ii) un operator de transport aerian care solicită să-i fie alocate o serie de sloturi pentru un serviciu de pasageri, cu caracter regulat, fără escală între două aeroporturi comunitare unde cel mult alţi doi operatori de transport aerian operează acelaşi serviciu cu caracter regulat, fără escală, între acele aeroporturi sau sisteme aeroportuare în ziua respectivă, unde, în cazul în care solicitarea operatorului de transport aerian ar fi acceptată, acesta ar deţine totuşi mai puţin de cinci sloturi pe acel aeroport, în respectiva zi, pentru serviciul fără escală respectiv sau

(iii) un operator de transport aerian care solicită să-i fie alocate o serie de sloturi la un aeroport pentru un serviciu de pasageri, cu caracter regulat, fără escală între aeroportul respectiv şi un aeroport regional unde nici un alt operator de transport aerian nu operează un serviciu de pasageri, cu caracter regulat, fără escală între acele aeroporturi sau sisteme aeroportuare în ziua respectivă, unde, în cazul în care solicitarea operatorului de transport aerian ar fi acceptată, acesta ar deţine totuşi mai puţin de cinci sloturi la acel aeroport, în acea zi, pentru serviciul fără escală respectiv.

Un operator de transport aerian care deţine mai mult de 5 % din totalul sloturilor disponibile în ziua respectivă la un aeroport dat sau mai mult de 4 % din totalul sloturilor disponibile în ziua respectivă într-un sistem aeroportuar din care face parte respectivul aeroport nu se consideră fi un nou operator în aeroportul respectiv;

ê 95/93

(c) "serviciu aerian direct" înseamnă un serviciu asigurat între două aeroporturi inclusiv escalele, cu aceeaşi aeronavă şi acelaşi număr de zbor;

(d) "perioadă de planificare orară" înseamnă sezonul de vară sau de iarnă, aşa cum este stabilit în orarul transporturilor aeriene;

(e) "transportator aerian comunitar" înseamnă un transportator aerian care este titularul unei licenţe de operare valabile, emisă de un stat membru în conformitate cu Regulamentul (CE) nr. 1008/2008;

ê 793/2004 Art. 1 pct. 2 lit. (b)

(f) (i) "operator de transport aerian" înseamnă o întreprindere de transport aerian care deţine o licenţă de exploatare valabilă sau un document echivalent la 31 ianuarie pentru sezonul de vară următor sau la 31 august pentru sezonul de iarnă următor; în sensul articolelor 4, 8, 9 şi 12, definiţia de operator de transport aerian mai include operatorii din aviaţia comercială, atunci când aceştia operează conform unei planificări orare; în sensul articolelor 7 şi 17 definiţia de operator de transport aerian mai include toţi operatorii de aeronave civile;

(ii) "grup de operatori de transport aerian" înseamnă doi sau mai mulţi operatori de transport aerian care realizează împreună operaţii comune, operaţii în franşiză sau cu partajare de cod în vederea exploatării unui serviciu aerian determinat;

(g) "aeroport coordonat" înseamnă un aeroport unde este necesar ca, pentru aterizare sau decolare, un coordonator să fi alocat un slot unui operator de transport aerian sau oricărui alt operator de aeronave, cu excepţia zborurilor de stat, aterizărilor de urgenţă şi zborurilor umanitare;

ê 95/93 (adaptat)

(h) "sistem aeroportuar" înseamnă două sau mai multe aeroporturi grupate şi care deservesc acelaşi oraş sau conurbaţie.

ê 793/2004 Art. 1 pct. 2 lit. (c)

(i) "aeroport cu facilităţi orare" înseamnă un aeroport susceptibil de supraaglomerare în anumite momente ale zilei, ale săptămânii sau ale anului, problemă care se poate rezolva prin cooperarea benevolă între operatorii de transport aerian şi unde a fost numit un agent de facilităţi orare care să faciliteze operaţiile operatorilor de transport aerian care prestează servicii sau urmează să presteze servicii la aeroportul respectiv;

(j) "organism de administrare a unui aeroport" înseamnă organismul care, împreună cu sau fără alte activităţi, are ca sarcină conform legislaţiei sau reglementărilor interne să administreze şi să gestioneze facilităţile aeroportuare, să coordoneze şi să controleze activităţile diferiţilor operatori prezenţi pe aeroport sau în sistemul aeroportuar în cauză;

(k) "serie de sloturi" înseamnă cel puţin cinci sloturi care au fost solicitate pentru aceeaşi perioadă de planificare orară în mod regulat pentru aceeaşi oră din aceeaşi zi a săptămânii şi care sunt alocate în acest mod sau, în cazul în care acest lucru nu este posibil, sunt alocate la aproximativ aceeaşi oră;

(l) "aviaţie comercială" înseamnă sectorul aviaţiei generale care se ocupă de exploatarea sau utilizarea aeronavelor de către companii pentru transportul de pasageri sau mărfuri pentru a le ajuta să-şi deruleze afacerile, zborurile aeronavelor fiind în general considerate ca nefiind destinate publicului şi fiind efectuate de piloţi care posedă, cel puţin, permis de pilot comercial valabil, cu o calificare de zbor cu instrumente;

(m) "parametri de coordonare" reprezintă expresia, în termeni operaţionali, a capacităţii totale disponibile pentru alocarea de sloturi pe un aeroport în cursul fiecărei perioade de coordonare, care reflectă ansamblul factorilor tehnici, operaţionali şi de mediu care afectează performanţa infrastructurii aeroportuare şi a diferitelor subsisteme ale acesteia.

ê 95/93

Articolul 3

Condiţii de coordonare a aeroportului

ê 793/2004 Art. 1 pct. 3 lit. (a) (adaptat)

(1) Ö Statele membre Õ nu au obligaţia să desemneze un aeroport ca fiind unul cu facilităţi orare sau coordonat, cu excepţia cazului în care se respectă dispoziţiile prezentului articol.

Ö Statele membre Õ nu desemnează un aeroport ca fiind coordonat, cu excepţia cazului în care respectă dispoziţiile alineatului (3).

ê 95/93

è1 793/2004 Art. 1 pct. 3 lit. (b)

(2) Cu toate acestea, un stat membru poate prevedea ca orice aeroport să fie desemnat ca è1 aeroport cu facilităţi orare ç dacă se respectă principiile de transparenţă, neutralitate şi nediscriminare.

ê 793/2004 Art. 1 pct. 3 lit. (c)

(3) La un aeroport fără statut de desemnare sau la un aeroport cu facilităţi orare, statul membru care are în răspundere aeroportul respectiv asigură realizarea unei analize aprofundate de capacitate de către organismul de administrare a aeroportului respectiv sau de către orice alt organism competent, atunci când statul membru în cauză consideră că acest lucru este necesar sau în termen de şase luni:

(i) ca urmare a unei solicitări scrise din partea operatorilor de transport aerian care reprezintă mai mult de jumătate din operaţiile de pe un aeroport sau a organismului de administrare a aeroportului, dacă oricare dintre aceştia consideră că în anumite perioade capacitatea nu este suficientă pentru operaţiile prezente sau viitoare sau

(ii) la solicitarea Comisiei, în special în cazul în care un aeroport este accesibil în realitate doar pentru operatorii de transport aerian cărora li s-au alocat sloturi sau în cazul în care operatorii de transport aerian, în special noii operatori, se confruntă cu probleme grave în asigurarea posibilităţilor de aterizare şi decolare la aeroportul în discuţie.

Analiza menţionată, care se bazează pe metode general recunoscute, stabileşte orice deficit de capacitate, ţinând seama de constrângerile de mediu existente pe aeroportul în cauză. Analiza studiază posibilităţile de remediere a acestui deficit printr-o infrastructură nouă sau modificată, modificări operaţionale sau orice altă modificare, precum şi calendarul avut în vedere pentru rezolvarea problemelor. Analiza este actualizată, în cazul în care se invocă alineatul (5) sau în cazul în care intervin schimbări pe aeroport care influenţează semnificativ capacitatea acestuia şi utilizarea acestei capacităţi. Atât analiza cât şi metoda utilizată se pun la dispoziţia părţilor care au solicitat analiza şi, la cerere, şi altor părţi interesate. Analiza se comunică concomitent şi Comisiei.

ê 793/2004 Art. 1 pct. 3 lit. (d)

(4) Pe baza analizei, statul membru se consultă cu privire la situaţia capacităţii pe aeroport cu organismul de administrare a aeroportului, cu operatorii de transport aerian care utilizează în mod regulat aeroportul, cu organizaţiile care îi reprezintă, cu reprezentanţii aviaţiei generale care utilizează în mod regulat aeroportul şi cu autorităţile pentru controlul traficului aerian.

(5) În cazul în care apar probleme legate de capacitate cel puţin într-o perioadă de planificare orară, statul membru asigură ca aeroportul respectiv să fie desemnat drept aeroport coordonat pe perioadele respective, doar când sunt întrunite următoarele condiţii:

(a) insuficienţele de capacitate sunt foarte grave, astfel încât nu este posibilă evitarea unor întârzieri importante pe aeroport;

(b) nu există posibilităţi de rezolvare a problemelor menţionate în termen scurt.

(6) Prin derogare de la alineatul (5), statele membre pot, în situaţii excepţionale, să desemneze aeroporturile afectate drept aeroporturi coordonate pe perioada respectivă.

ê 95/93

è1 793/2004 Art. 1 pct. 3 lit. (e)

è1 7. ç Atunci când se asigură o capacitate suficientă îndeplinirii operaţiunilor reale sau planificate într-un è1 aeroport coordonat ç, desemnarea sa ca è1 aeroport coordonat ç se retrage.

Articolul 4

ê 793/2004 Art. 1 pct. 4 lit. (a)

Agentul de facilităţi orare şi coordonatorul

ê 793/2004 Art. 1 pct. 4 lit. (b)

(1) Statul membru care are în răspundere un aeroport cu facilităţi orare sau unul coordonat asigură numirea în funcţia de agent de facilităţi orare sau, respectiv, de coordonator de aeroport a unei persoane fizice sau juridice calificate, după consultarea în prealabil a operatorilor de transport aerian care utilizează aeroportul în mod regulat, a organizaţiilor care îi reprezintă şi a organismului de administrare a aeroportului, precum şi a comitetului de coordonare, în cazul în care există un astfel de comitet. Se poate numi acelaşi agent de facilităţi orare sau coordonator pentru mai multe aeroporturi.

(2) Statul membru care are în răspundere un aeroport cu facilităţi orare sau un aeroport coordonat asigură:

(a) ca pe un aeroport cu facilităţi orare, agentul de facilităţi orare să acţioneze conform prezentului regulament în mod independent, neutru, nediscriminatoriu şi transparent;

(b) pe un aeroport coordonat, independenţa coordonatorului prin separarea funcţională a coordonatorului de orice parte interesată. Sistemul de finanţare a activităţilor coordonatorilor este astfel conceput încât să garanteze independenţa acestora;

(c) ca activitatea coordonatorului să se desfăşoare în conformitate cu prezentul regulament, de o manieră neutră, nediscriminatorie şi transparentă.

(3) Agentul de facilităţi orare şi coordonatorul participă la conferinţele internaţionale de planificare orară ale operatorilor de transport aerian care sunt autorizate de dreptul comunitar.

(4) Agentul de facilităţi orare acordă consultanţă operatorilor de transport aerian şi recomandă ore de sosire şi de plecare alternative pentru situaţiile în care există riscul supraaglomerării.

(5) Coordonatorul este singura persoană care răspunde de alocarea sloturilor. Acesta procedează la alocarea sloturilor în conformitate cu dispoziţiile prezentului regulament şi asigură ca, în situaţii de urgenţă, să fie posibilă alocarea sloturilor şi în afara orelor de program.

(6) Agentul de facilităţi orare urmăreşte conformitatea operaţiilor operatorilor de transport aerian cu orarele recomandate acestora. Coordonatorul urmăreşte conformitatea operaţiilor operatorilor de transport aerian cu sloturile alocate acestora. Verificările de conformitate menţionate se realizează în cooperare cu organismul de administrare a aeroportului şi cu autorităţile de control al traficului aerian şi ţin seama de oră şi alţi parametri relevanţi referitori la aeroportul în cauză. La cerere, coordonatorul prezintă statelor membre interesate şi Comisiei un raport de activitate anual privind, în special, aplicarea articolelor 9 şi 16, precum şi toate reclamaţiile referitoare la aplicarea articolelor 8 şi 12 care au fost prezentate comitetului de coordonare, precum şi măsurile luate pentru rezolvarea acestora.

(7) Toţi agenţii de facilităţi orare şi coordonatorii cooperează pentru detectarea incoerenţelor din orare.

ê 95/93

è1 793/2004 Art. 1 pct. 4 lit. (c)

è1 8. La cerere şi în termen rezonabil, coordonatorul pune la dispoziţia părţilor interesate, în special a membrilor sau observatorilor comitetului de coordonare, fără plată, fie în formă scrisă, fie în orice altă formă uşor accesibilă, următoarele informaţii: ç

(a) sloturile istorice defalcate pe linii aeriene, în ordine cronologică, pentru toţi transportatorii aerieni din aeroport;

(b) sloturile solicitate (cereri iniţiale), defalcate pe transportatori aerieni şi în ordine cronologică, pentru toţi transportatorii aerieni;

(c) toate sloturile orare alocate şi cererile extraordinare de sloturi, cuprinse în liste separate, în ordine cronologică, defalcate pe transportatori aerieni, pentru toţi transportatorii aerieni;

(d) sloturile orare disponibile;

(e) detalii complete privind criteriile folosite la alocare.

ê 793/2004 Art. 1 pct. 4 lit. (d)

(9) Informaţiile menţionate la alineatul (8) se pun la dispoziţie cel târziu la data conferinţelor de planificare orară relevante şi, după caz, în timpul conferinţelor şi după acestea. La cerere, coordonatorul prezintă un rezumat al acestor informaţii. Pentru comunicarea acestor informaţii sub formă de rezumat se poate percepe o taxă în funcţie de cost.

ê 793/2004 Art. 1 pct. 4 lit. (e)

(10) În cazul în care sunt disponibile norme relevante şi general acceptate referitoare la informaţiile privind orarele, agentul de facilităţi orare, coordonatorul şi operatorii de transport aerian le aplică, cu condiţia ca acestea să respecte dreptul comunitar.

ê 793/2004 Art. 1 pct. 5 (adaptat)

Artic olul 5

Comitet de coordonare

(1) Statul membru care are în răspundere un aeroport coordonat asigură înfiinţarea unui comitet de coordonare pe acesta. Este posibilă desemnarea aceluiaşi comitet de coordonare pentru mai multe aeroporturi. Participarea la comitetul menţionat este deschisă cel puţin operatorilor de transport aerian care utilizează în mod regulat aeroportul (aeroporturile) în discuţie şi organizaţiilor care îi reprezintă, organismului de administrare a aeroportului respectiv, autorităţilor de control al traficului aerian relevante şi reprezentanţilor aviaţiei generale care utilizează în mod regulat aeroportul.

Comitetul de coordonare are următoarele atribuţii:

(a) să facă propuneri sau să ofere consultanţă coordonatorului şi statului membru privind:

(i) posibilităţile de creştere a capacităţii aeroportului, determinate în conformitate cu articolul 3, sau de îmbunătăţire a utilizării acestuia;

(ii) parametrii de coordonare, ce se determină în conformitate cu articolul 6;

(iii) metodele pentru controlul utilizării sloturilor alocate;

(iv) orientările locale pentru alocarea sloturilor sau controlul utilizării sloturilor alocate, ţinând seama, inter alia, de eventuale consideraţii de mediu, în conformitate cu dispoziţiile articolului 8 alineatul (5);

(v) îmbunătăţirea condiţiilor de trafic predominante pe aeroportul în cauză;

(vi) problemele grave cu care se confruntă noii operatori, în conformitate cu dispoziţiile articolului 12 alineatul (9);

(vii) ansamblul problemelor referitoare la capacitatea aeroportului;

(b) să asigure medierea între toate părţile interesate privind reclamaţiile referitoare la alocarea sloturilor, în conformitate cu dispoziţiile articolului 13.

(2) Reprezentanţii statelor membre şi coordonatorul sunt invitaţi la reuniunile comitetului de coordonare în calitate de observatori.

(3) Comitetul de coordonare elaborează în scris regulamentul de procedură care cuprinde dispoziţii referitoare, inter alia, la participare, alegeri, frecvenţa reuniunilor şi limba sau limbile utilizate. Orice membru al comitetului de coordonare poate să propună orientări locale, în conformitate cu dispoziţiile articolului 8 alineatul (5). La solicitarea coordonatorului, comitetul de coordonare procedează la examinarea orientărilor locale propuse pentru alocarea sloturilor, precum şi a celor propuse pentru controlul utilizării sloturilor alocate. Un raport privind dezbaterile comitetului de coordonare se prezintă statului membru interesat, cu indicarea punctelor de vedere respective exprimate în cadrul comitetului.

Articolul 6

Parametrii de coordonare

(1) La un aeroport coordonat, statul membru careîl are în răspundere asigură determinarea parametrilor pentru alocarea sloturilor de două ori pe an, ţinând seama în acelaşi timp de ansamblul constrângerilor de natură tehnică, de exploatare şi de mediu relevante.

Această acţiune are la bază o analiză obiectivă a posibilităţilor de satisfacere a traficului aerian, ţinând seama de diferitele tipuri de trafic din aeroport, de posibilitatea supraaglomerării spaţiului aerian în timpul perioadei de coordonare şi de situaţia din punct de vedere al capacităţii.

În vederea conferinţelor de planificare orară, parametrii se comunică coordonatorului aeroportului în timp util, înaintea iniţierii alocării sloturilor.

(2) În vederea operaţiei menţionate la alineatul (1), coordonatorul defineşte, în cazul în care statul membru nu a făcut acest lucru, intervalele de coordonare relevante, după consultarea comitetului de coordonare şi în funcţie de capacitatea stabilită.

(3) Determinarea parametrilor şi metodologia utilizată precum şi toate modificările aferente acesteia se examinează în detaliu în cadrul comitetului de coordonare în vederea creşterii capacităţii şi numărului de sloturi care se pot aloca, înainte de adoptarea unei decizii finale privind parametrii pentru alocarea sloturilor. Toate documentele relevante se pun, la cerere, la dispoziţia părţilor interesate.

Articolul 7

Informaţii pentru agenţii de facilităţi orare şi coordonatori

(1) Operatorii de transport aerian care activează sau intenţionează să activeze pe un aeroport cu facilităţi orare sau pe un aeroport coordonat prezintă agentului de facilităţi orare sau, respectiv, coordonatorului toate informaţiile relevante solicitate de aceştia. Toate informaţiile relevante se prezintă în formatul şi în termenul specificate de agentul de facilităţi orare sau de coordonator. În special, în momentul în care solicită alocarea, operatorul de transport aerian face cunoscut coordonatorului în cazul în care ar beneficia de statutul de nou operator, conform definiţiei de la articolul 2 litera (b), în ce priveşte sloturile solicitate.

Pentru toate celelalte aeroporturi fără un statut special, organismul de administrare a aeroportului prezintă, la solicitarea unui coordonator, orice informaţii pe care le deţine cu privire la serviciile planificate ale operatorilor de transport aerian.

(2) În cazul în care un operator de transport aerian nu prezintă informaţiile menţionate la alineatul (1), cu excepţia cazului în care poate să demonstreze în mod satisfăcător existenţa unor circumstanţe atenuante, sau furnizează informaţii false sau înşelătoare, coordonatorul nu ia în considerare cererea sau cererile pentru alocarea de sloturi conţinând informaţii insuficiente, false sau înşelătoare pe care le prezintă operatorul de transport aerian respectiv. Coordonatorul oferă operatorului de transport aerian respectiv posibilitatea să-şi prezinte observaţiile.

(3) Agentul de facilităţi orare sau coordonatorul, organismul de administrare a aeroportului şi autorităţile de control al traficului aerian procedează la schimburi de informaţii necesare exercitării funcţiilor lor respective, inclusiv datele de zbor şi cele referitoare la sloturi.

Articolul 8

Procedura de alocare a sloturilor orare

(1) Seriile de sloturi se alocă, din gruparea de sloturi, transportatorilor solicitanţi sub formă de autorizaţii de utilizare a infrastructurii aeroportuare în vederea aterizării şi decolării în perioada de planificare orară pentru care au formulat cererea, la expirarea cărora sloturile trebuie să revină la gruparea de sloturi, în conformitate cu dispoziţiile articolului 12.

(2) Fără a aduce atingere articolelor 7, 9, 11, articolului 12 alineatul (1) şi articolului 17, alineatul (1) din prezentul articol nu se aplică atunci când sunt îndeplinite următoarele condiţii:

(a) o serie de sloturi a fost utilizată de un operator de transport aerian pentru prestarea de servicii de transport aerian cu caracter regulat şi servicii programate cu caracter neregulat;

(b) operatorul de transport aerian respectiv poate să dovedească coordonatorului că a exploatat seria de sloturi în discuţie, fiind autorizat de coordonator, timp de cel puţin 80 % din perioada de planificare orară pentru care i-a fost alocată.

În acest caz, seria respectivă de sloturi îi conferă operatorului de transport aerian în cauză dreptul la aceeaşi serie de sloturi în perioada următoare de planificare orară echivalentă, în cazul în care operatorul de transport aerian respectiv solicită acest lucru în termenul prevăzut la articolul 7 alineatul (1).

(3) Fără a aduce atingere articolului 12 alineatul (2), într-o situaţie în care nu este posibilă satisfacerea tuturor solicitărilor de sloturi ale operatorilor de transport aerian interesaţi, se acordă prioritate serviciilor aeriene comerciale, în special serviciilor cu caracter regulat şi serviciilor programate cu caracter neregulat. În cazul unor cereri concurente din aceeaşi categorie de servicii, se acordă prioritate operaţiilor care au loc tot timpul anului.

(4) Reprogramarea seriei de sloturi înaintea alocării în favoarea celorlalţi operatori de transport aerian solicitanţi a sloturilor rămase de la gruparea menţionată la articolul 12 se acceptă doar din motive operaţionale sau în cazul în care programarea sloturilor operatorilor de transport aerian solicitanţi s-ar îmbunătăţi în raport cu programarea solicitată iniţial. Ea nu devine efectivă decât după confirmarea expresă din partea coordonatorului.

(5) Coordonatorul ţine seama şi de normele şi orientările complementare stabilite de sectorul de transport aerian la nivel mondial sau comunitar, precum şi de orientările locale propuse de comitetul de coordonare şi aprobate de statul membru sau orice alt organism competent care are în răspundere aeroportul în cauză, cu condiţia ca aceste norme şi orientări să nu aducă atingere independenţei coordonatorului, să respecte dreptul comunitar şi să aibă drept scop îmbunătăţirea utilizării eficace a capacităţii aeroportuare. Statele membre în cauză comunică Comisiei aceste norme.

(6) În cazul în care solicitarea unui slot nu poate să fie satisfăcută, coordonatorul informează operatorul de transport aerian solicitant cu privire la motiv şi îi indică cel mai apropiat slot orar disponibil.

(7) Coordonatorul se străduieşte ca, în afară de alocarea sloturilor planificate pentru perioada de planificare orară, să satisfacă cererile izolate de sloturi prezentate cu foarte puţin timp înainte, pentru orice tip de aviaţie, inclusiv aviaţia generală. În acest sens, se pot utiliza sloturile rămase în gruparea menţionată la articolul 12 după distribuirea în rândul operatorilor de transport solicitanţi, precum şi sloturile devenite disponibile în ultimul moment.

Articolul 9

Mobilitatea sloturilor

(1) Sloturile pot fi:

(a) transferate de un operator de transport aerian de la o rută sau tip de servicii la altă rută sau tip de servicii prestate de acelaşi operator de transport aerian;

(b) transferate:

(i) între societatea mamă şi filiale, precum şi între filialele aceleaşi societăţi mamă;

(ii) în cadrul achiziţiei controlului capitalului unui operator de transport aerian;

(iii) în cazul unei preluări totale sau parţiale, când sloturile sunt legate direct de operatorul de transport aerian preluat;

(c) schimbate, unul cu altul, între operatorii de transport aerian.

(2) Transferurile sau schimburile menţionate la alineatul (1) se notifică coordonatorului şi nu devin efective decât după confirmarea expresă a acestuia din urmă. Coordonatorul refuză să confirme transferurile sau schimburile în cazul în care acestea nu sunt conforme cu cerinţele prezentului regulament şi coordonatorul nu este convins că:

(a) operaţiile aeroportuare nu vor suferi nici un prejudiciu, ţinând cont de toate constrângerile de natură tehnică, operaţională şi de mediu;

(b) sunt respectate restricţiile impuse în conformitate cu articolul 11;

(c) un transfer de sloturi nu se încadrează în sfera alineatului (3).

(3) Sloturile alocate unui nou operator, în conformitate cu definiţia de la articolul 2 litera (b), nu se pot transfera în conformitate cu alineatul (1) litera (b) timp de două perioade de planificare orară echivalente, cu excepţia cazului unei preluări autorizate conform legii a activităţilor unei întreprinderi în faliment.

Sloturile alocate unui nou operator, în conformitate cu definiţia de la articolul 2 litera (b) punctele (ii) şi (iii), nu se pot transfera la o altă rută, în conformitate cu alineatul (1) litera (a) al prezentului articol, timp de două perioade de planificare orară echivalente, cu excepţia cazului în care noul operator s-ar fi bucurat de aceeaşi prioritate pe noua rută ca şi pe rută iniţială.

Sloturile alocate unui nou operator, în conformitate cu definiţia de la articolul 2 litera (b), nu se pot schimba, în conformitate cu alineatul 1 litera (c) al prezentului articol, timp de două perioade de planificare orară echivalente, decât în vederea îmbunătăţirii programării sloturilor pentru serviciile respective în raport cu programarea solicitată iniţial.

Articolul 10

Excluderea cererilor de compensaţii

ê 793/2004 Art. 1 pct. 5 (adaptat)

Dreptul la o serie de sloturi menţionat la articolul 8 alineatul (2) nu generează nici o cerere de compensaţii în legătură cu orice limitare, restricţie sau eliminare a acestora impuse în temeiul dreptului comunitar, în special la aplicarea normelor din tratatul referitor la transportul aerian.

Prezentul regulament nu aduce atingere competenţelor autorităţilor publice de a solicita transferul sloturilor între operatorii de transport aerian şi de a indica modalitatea de alocare a acestora în temeiul dreptului intern privind concurenţa sau al articolelor 81 sau 82 din tratat sau al Regulamentului Ö (CE) nr. 139/2004 Õ al Consiliului[12]. Transferurile menţionate pot să aibă loc doar fără compensaţii financiare.

ê 793/2004 Art. 1 pct. 5

Articolul 11

Obligaţii de serviciu public

(1) În cazul în care pe o rută s-au impus obligaţii de serviciu public în conformitate cu articolul16 din Regulamentul (CE) nr. 1008/2008, un stat membru poate să rezerve sloturile necesare pentru operaţiile prevăzute pe ruta respectivă pe un aeroport coordonat . În cazul în care sloturile rezervate pe ruta în cauză nu se utilizează, atunci se pun la dispoziţia altui operator de transport aerian interesat în exploatarea rutei în conformitate cu obligaţiile de serviciu public, sub rezerva dispoziţiilor de la alineatul (2). În cazul în care nici un alt transportator nu este interesat în exploatarea rutei şi statul membru în cauză nu lansează un apel pentru oferte în vederea licitaţiei în conformitate cu articolul 16 alineatul (10) din Regulamentul (CE) nr. 1008/2008, atunci fie se rezervă sloturile pentru o altă rută supusă obligaţiilor de serviciu public, fie se returnează în gruparea de sloturi.

(2) În cazul în care mai mulţi operatori de transport aerian comunitari sunt interesaţi de exploatarea rutei şi nu au putut să obţină sloturi în intervalul de timp cuprins între o oră înainte şi o oră după orele solicitate coordonatorului se aplică procedura de licitare stabilită la articolul 16 alineatul (10), articolul 17 alineatele (3) – (7) şi articolul 18 alineatul (1) din Regulamentul (CE) 1008/2008.

ê 793/2004 Art. 1 pct. 6

Articolul 12

Gruparea de sloturi

(1) Coordonatorul constituie o grupare care conţine ansamblul sloturilor ce nu au fost alocate în temeiul articolului 8 alineatele (2) şi (4). Noua capacitate de sloturi în ansamblul său, determinată în conformitate cu articolul 3 alineatul (3), se plasează în grupare.

(2) O serie de sloturi care a fost alocată unui operator de transport aerian pentru exploatarea unui serviciu aerian cu caracter regulat sau a unui serviciu programat fără caracter regulat nu-i conferă operatorului de transport aerian respectiv dreptul la aceeaşi serie de sloturi în perioada de planificare orară echivalentă următoare, în cazul în care operatorul de transport aerian nu poate să dovedească coordonatorului că a utilizat sloturile respective, fiind autorizat de coordonator, timp de cel puţin 80 % din perioada de planificare orară pentru care au fost alocate.

(3) Sloturile alocate unui operator de transport aerian înainte de 31 ianuarie pentru sezonul de vară următor sau înainte de 31 august pentru sezonul de iarnă următor, dar care sunt returnate coordonatorului pentru realocare înaintea datelor menţionate, nu se iau în considerare la calcularea procentajului de utilizare.

(4) În cazul în care nu se poate dovedi că seria de sloturi a fost utilizată în proporţie de 80 %, toate sloturile din seria respectivă sunt plasate în gruparea de sloturi, cu excepţia cazului în care se poate dovedi că neutilizarea sloturilor se datorează unuia dintre factorii următori:

(a) situaţii imprevizibile şi inevitabile, asupra cărora operatorul de transport aerian nu are control, care implică:

(i) imobilizarea la sol a tipului de aeronave cu utilizare frecventă pentru asigurarea serviciului aerian respectiv;

(ii) închiderea unui aeroport sau spaţiu aerian;

(iii) perturbarea serioasă a operaţilor pe aeroporturile în cauză, inclusiv a seriilor de sloturi de pe alte aeroporturi comunitare care au legătură cu rutele afectate de această perturbare, pe parcursul unei părţi importante din perioada de planificare orară relevantă;

(b) întreruperea serviciilor aeriene din cauza unei acţiuni menite să afecteze aceste servicii şi care împiedică practic şi tehnic operatorul de transport aerian să îşi desfăşoare operaţiunile conform planului;

(c) grave dificultăţi financiare ale operatorului de transport aerian comunitar interesat care implică eliberarea de către autorităţile competente a unei licenţe temporare până la reorganizarea financiară a operatorului de transport aerian, în conformitate cu articolul 9 alineatul (1) din Regulamentul (CE) nr. 1008/2008;

(d) procedură judiciară referitoare la aplicarea articolului 11 pentru rutele unde au fost impuse obligaţii de serviciu public, în conformitate cu articolul 16 din Regulamentul (CE) nr. 1008/2008, având drept consecinţă suspendarea temporară a exploatării acestor rute.

(5) La solicitarea unui stat membru sau din proprie iniţiativă, Comisia examinează aplicarea alineatului (4) de către coordonatorul unui aeroport care intră în domeniul de aplicare a prezentului regulament.

Comisia ia o decizie în termen de două luni de la primirea cererii, în conformitate cu procedura prevăzută la articolul 15 alineatul (2).

(6) Fără a aduce atingere articolului 8 alineatul (2) din prezentul regulament şi fără a aduce atingere articolului 19 alineatul (2) din Regulamentul (CE) nr. 1008/2008 , sloturile plasate în grupare se distribuie între operatorii de transport aerian solicitanţi. Din aceste sloturi, 50 % se alocă mai întâi noilor operatori, cu excepţia cazului în care solicitările noilor operatori reprezintă mai puţin de 50 %. Coordonatorul tratează în mod echitabil cererile noilor operatori şi pe cele ale celorlalţi operatori, conform perioadelor de coordonare ale fiecărei zile de planificare orară.

Dintre cererile noilor operatori, se tratează preferenţial cele ale operatorilor de transport aerian care îndeplinesc condiţiile pentru acordarea statutului de operator nou în conformitate cu articolul 2 litera (b) punctele (i) şi (ii) sau articolul 2 litera (b) punctele (i) şi (iii).

(7) Un operator nou căruia i s-a oferit o serie de sloturi într-un interval de timp cuprins între o oră înainte şi o oră după ora solicitată, dar care nu a acceptat oferta primită, nu mai beneficiază de statutul de operator nou pentru perioada respectivă de planificare orară.

(8) Pentru serviciile prestate de un grup de operatori de transport aerian, doar unul dintre operatorii de transport aerian participanţi poate să solicite sloturile necesare. Operatorul de transport aerian care prestează serviciul respectiv îşi asumă răspunderea să îndeplinească criteriile de exploatare necesare pentru a-şi păstra drepturile dobândite ca urmare a unei utilizări prealabile prevăzute la articolul 8 alineatul (2).

Sloturile alocate unui operator de transport aerian pot fi folosite de unul sau mai mulţi operatori de transport aerian care participă la o exploatare comună, cu condiţia ca operatorul de transport aerian căruia i-au fost alocate sloturile să-şi păstreze codul de identificare pentru zborul partajat, în scopuri de coordonare şi de supraveghere. După încetarea acestor operaţiuni, sloturile utilizate în acest mod rămân la transportatorul căruia i-au fost alocate iniţial. Operatorii de transport aerian implicaţi în operaţiuni de transport comune informează coordonatorii cu privire la detaliile acestor operaţiuni înainte de iniţierea acestora din urmă.

(9) În cazul în care noii operatori se confruntă în continuare cu probleme serioase, statul membru asigură convocarea unei reuniuni a comitetului de coordonare a aeroportului. Scopul reuniunii este analizarea posibilităţilor de normalizare a situaţiei. Comisia este invitată la reuniunea respectivă.

ê 545/2009 Art. 1 alin. (1) (adaptat)

Articolul 13

Ö Continuarea dreptului la o serie de sloturi Õ

ê 545/2009 art. 1 alin. (1) (adaptat)

În sensul articolului 12 alineatul (2), coordonatorii acceptă ca operatorii de transport aerian să aibă dreptul la seriile de sloturi orare în sezonul de planificare orară al verii 2010 care le-au fost alocate la începutul sezonului de planificare orară din vara anului 2009 în conformitate cu prezentul regulament.

ê 793/2004 Art. 1 pct. 7

Articolul 14

Plângeri şi căi de atac

(1) Fără a aduce atingere căilor de atac recunoscute de dreptul intern, plângerile referitoare la aplicarea articolului 7 alineatul (2), articolelor 8, 9, 12 şi a articolului 17 alineatele (1)-(4) şi (6) se prezintă comitetului de coordonare. Comitetul analizează obiectul plângerii în termen de o lună de la prezentare şi, dacă este posibil, formulează propuneri coordonatorului în încercarea de a rezolva problema. În cazul în care nu se poate găsi o soluţie, statul membru responsabil poate, în termen de alte două luni, să asigure o mediere de către o organizaţie reprezentantă a operatorilor de transport aerian sau a aeroporturilor sau de către altă parte terţă.

(2) Statele membre adoptă măsurile corespunzătoare, în conformitate cu legislaţia internă, pentru protejarea coordonatorilor cu privire la cererile de despăgubiri legate de exercitarea funcţiilor acestora în temeiul prezentului regulament, cu excepţia cazurilor în care faptele au fost săvârşite din culpă gravă sau cu intenţie.

ê 95/93

Articolul 15

ê 793/2004 Art. 1 pct. 8

Relaţii cu ţări terţe

(1) Ori de câte ori se constată că, în privinţa alocării şi utilizării sloturilor, o ţară terţă:

(a) nu acordă operatorilor de transport aerian comunitari un tratament comparabil cu cel acordat, în temeiul prezentului regulament, operatorilor de transport aerian din ţara respectivă sau

(b) nu acordă de facto operatorilor de transport aerian comunitari tratamentul naţional sau

(c) acordă operatorilor de transport aerian din alte ţări terţe un tratament mai favorabil decât operatorilor de transport aerian comunitari,

Comisia poate, în conformitate cu procedura stabilită la articolul 15 alineatul (2), să decidă dacă este necesar ca un stat membru sau mai multe state membre să adopte măsuri, inclusiv suspendarea totală sau parţială a aplicării prezentului regulament cu privire la un operator de transport aerian sau mai mulţi operatori de transport aerian din ţara terţă în cauză în vederea remedierii comportamentului discriminatoriu al ţării terţe implicate.

ê 95/93

(2) Statele membre informează Comisia cu privire la orice dificultate majoră întâlnită, de jure sau de facto, de către transportatorii aerieni din Comunitate în obţinerea de sloturi orare la aeroporturile din ţările terţe.

ê 793/2004 Art. 1 pct. 9

Articolul 16

Procedura comitetului

(1) Comisia este asistată de un comitet.

(2) Atunci când se face trimitere la prezentul alineat, se aplică articolele 5 şi 7 din Decizia 1999/468/CE , ţinând seama de dispoziţiile articolului 8 din decizia menţionată.

Termenul prevăzut la articolul 5 alineatul (6) din Decizia 1999/468/CE se stabileşte la trei luni.

(3) Comisia mai poate consulta comitetul cu privire la orice alt subiect referitor la aplicarea prezentului regulament.

Articolul 17

Aplicare

(1) Autorităţile competente din domeniul de gestionare a traficului aerian pot să refuze planul de zbor al unui operator de transport aerian, în cazul în care operatorul de transport aerian intenţionează să aterizeze sau să decoleze la un aeroport coordonat, în timpul perioadelor în care aeroportul este coordonat, fără să dispună de un slot alocat de coordonator.

(2) Coordonatorul retrage seria de sloturi alocate în mod provizoriu unui operator de transport aerian în cursul stabilirii acestora şi le plasează în gruparea de sloturi la data de 31 ianuarie pentru sezonul de vară următor sau la data de 31 august pentru sezonul de iarnă următor, în cazul în care întreprinderea nu deţine o licenţă de exploatare sau un document echivalent la data respectivă sau în cazul în care autoritatea competentă de acordare a licenţelor nu indică probabilitatea emiterii unei licenţe sau a unui document echivalent înainte de începutul perioadei relevante de planificare orară.

(3) Coordonatorul retrage şi plasează în grupare seria de sloturi a unui operator de transport aerian, pe care acesta din urmă a primit-o în urma unui schimb în temeiul articolului 9 alineatul (1) litera (c), în cazul în care sloturile respective nu au fost utilizate aşa cum s-a prevăzut.

(4) Operatorii de transport aerian care exploatează servicii aeriene în mod repetat şi intenţionat la o oră cu mult diferită de slotul alocat ca parte dintr-o serie de sloturi sau utilizează sloturi într-un mod foarte diferit faţă de cel indicat în momentul alocării şi, astfel, produc daune aeroportului sau operaţiilor de trafic aerian îşi pierd dreptul menţionat la articolul 8 alineatul (2). Coordonatorul poate să retragă unui asemenea operator de transport aerian seria de sloturi în cauză pentru perioada de planificare orară rămasă şi să le plaseze în grupare, după ce ascultă punctul de vedere al operatorului de transport aerian implicat şi după ce îi adresează acestuia un singur avertisment.

(5) Statele membre asigură existenţa unor sancţiuni efective, proporţionale şi descurajatoare sau măsuri echivalente pentru cazurile de exploatare repetată şi premeditată a serviciilor aeriene la ore cu mult diferite faţă de sloturile alocate sau de utilizare a sloturilor într-un mod substanţial diferit faţă de cel indicat în momentul alocării, în cazul în care acest lucru produce daune aeroportului sau operaţiilor de trafic aerian.

(6) Fără a aduce atingere articolului 12 alineatul (4), în cazul în care un operator de transport aerian nu poate să realizeze rata de utilizare de 80 % definită la articolul 8 alineatul (2), coordonatorul poate să decidă retragerea de la un asemenea operator de transport aerian a seriei de sloturi în cauză pentru perioada de planificare orară rămasă şi să le plaseze în grupare, după ce ascultă punctul de vedere al operatorului de transport aerian implicat.

Fără a aduce atingere articolului 12 alineatul (4), în cazul în care după o perioadă reprezentând 20 % din perioada de valabilitate a seriei nu s-a utilizat nici un slot din seria respectivă de sloturi, coordonatorul procedează la plasarea seriei de sloturi în grupare pentru perioada de planificare orară rămasă, după ce ascultă punctul de vedere al operatorului de transport aerian implicat.

ê 793/2004 Art. 1 pct. 10

Articolul 18

Raportare şi cooperare

(1) Comisia prezintă Parlamentului European şi Consiliului un raport cu privire la aplicarea prezentului regulament în decurs de cel mult trei ani de la 30 iulie 2004. Raportul se referă în special la aplicarea articolelor 8, 9 şi 12.

(2) Statele membre şi Comisia cooperează la aplicarea prezentului regulament, în special în ceea ce priveşte strângerea informaţiilor pentru raportarea menţionată la alineatul (1).

ê

Articolul 19

Abrogarea

Regulamentul (CEE) nr. 95/93 se abrogă.

Trimiterile la regulamentul abrogat se înţeleg ca trimiteri la prezentul regulament şi se citesc în conformitate cu tabelul de corespondenţă din anexa II.

ê 95/93 (adaptat)

Articolul 20

Intrare în vigoare

Prezentul regulament intră în vigoare în Ö a douăzecea zi Õ de la data publicării în Jurnalul Oficial al Uniunii Europene .

Prezentul regulament este obligatoriu în toate elementele sale şi se aplică direct în toate statele membre.

Adoptat la Bruxelles, […]

Pentru Parlamentul european Pentru Consiliu

Preşedintele Preşedintele

[…] […]

é

ANEXA I

Regulament abrogat şi lista modificărilor ulterioare

Regulamentul (CEE) nr. 95/93 al Consiliului | (JO L 14, 22.1.1993, p. 1) |

Regulamentul (CEE) nr. 894/2002 al Parlamentului European şi al Consiliului | (JO L 142, 31.5.2002, p. 3) |

Regulamentul (CEE) nr. 1554/2003 al Parlamentului European şi al Consiliului | (JO L 221, 4.9.2003, p. 1) |

Regulamentul (CEE) nr. 793/2004 al Parlamentului European şi al Consiliului | (JO L 138, 30.4.2004, p. 50) |

Regulamentul (CE) nr. 545/2009 al Parlamentului European şi al Consiliului | (JO L 167, 29.6.2009, p. 24) |

_____________

ANEXA II

TABEL DE CORESPONDENŢĂ

Regulamentul (CEE) nr. 95/93 | Prezentul regulament |

Articolele 1 şi 2 | Articolele 1 şi 2 |

Articolul 3 alineatul (1)(a) | Articolul 3 alineatul (1) primul paragraf |

Articolul 3 alineatul (1)(b) | Articolul 3 alineatul (1) al doilea paragraf |

Articolul 3 alineatele (2)-(7) | Articolul 3 alineatele (2)-(7) |

Articolul 4 | Articolul 4 |

Articolul 5 alineatul (1), primul paragraf | Articolul 5 alineatul (1), primul paragraf |

Articolul 5 alineatul (1), al doilea paragraf litera (a), prima - a şaptea liniuţă | Articolul 5 alineatul (1), al doilea paragraf, litera (a) subpunctele (i)-(vii) |

Articolul 5 alineatul (1) litera (b) | Articolul 5 alineatul (1) litera (b) |

Articolul 5 alineatele (2) şi (3) | Articolul 5 alineatele (2) şi (3) |

Articolele 6 şi 7 | Articolele 6 şi 7 |

Articolul 8 alineatul (1) | Articolul 8 alineatul (1) |

Articolul 8 alineatul (2) primul paragraf cuvintele introductive | Articolul 8 alineatul (2) primul paragraf cuvintele introductive |

Articolul 8 alineatul (2) primul paragraf prima şi a doua liniuţă | Articolul 8 alineatul (2) primul paragraf literele (a) şi (b) |

Articolul 8 alineatul (2) al doilea paragraf | Articolul 8 alineatul (2) al doilea paragraf |

Articolul 8 alineatele (3)-(7) | Articolul 8 alineatele (3)-(7) |

Articolul 8a | Articolul 9 |

Articolul 8a alineatul (1) | Articolul 9 alineatul (1) |

Articolul 8a alineatul (2) | Articolul 9 alineatul (2) |

Articolul 8a alineatul (3) litera (a) | Articolul 9 alineatul (3) primul paragraf |

Articolul 8a alineatul (3) litera (b) | Articolul 9 alineatul (3) al doilea paragraf |

Articolul 8a alineatul (3) litera (c) | Articolul 9 alineatul (3) al treilea paragraf |

Articolul 8b prima teză | Articolul 10 primul paragraf |

Articolul 8b a doua şi a treia teză | Articolul 10 al doilea paragraf |

Articolul 9 | Articolul 11 |

Articolul 10 alineatele (1), (2) şi (3) | Articolul 12 alineatele (1), (2) şi (3) |

Articolul 10 alineatul (4) litera (a) prima, a doua şi a treia liniuţă | Articolul 12 alineatul (4) litera (a) subpunctele (i), (ii) şi (iii) |

Articolul 10 alineatul (4) literele (b), (c) şi (d) | Articolul 12 alineatul (4) literele (b), (c) şi (d) |

Articolul 10 alineatele (5)-(9) | Articolul 12 alineatele (5)-(9) |

Articolul 10a | Articolul 13 |

Articolul 11 | Articolul 14 |

Articolul 12 | Articolul 15 |

Articolul 13 alineatele (1), (2) şi (3) | Articolul 16 alineatele (1), (2) şi (3) |

Articolul 13 alineatul (4) | — |

Articolul 14 alineatele (1)-(5) | Articolul 17 alineatele (1)-(5) |

Articolul 14 alineatul (6) literele (a) şi (b) | Articolul 17 alineatul (6), primul şi al doilea paragraf |

Articolul 14a | Articolul 18 |

— | Articolul 19 |

Articolul 15 | Articolul 20 |

— | Anexa I |

— | Anexa II |

_____________

[1] COM(87) 868 PV.

[2] A se vedea anexa 3 la partea A a susmenţionatelor concluzii.

[3] Efectuată în conformitate cu Comunicarea Comisiei către Parlamentul European şi Consiliu – Codificarea acquis-ului comunitar, COM(2001) 645 final.

[4] A se vedea anexa I la prezenta propunere.

[5] JO C […]. […], […].

[6] JO C […].[…], […].

[7] JO C […], […], p. […].

[8] JO L 14, 22.1.1993, p. 1.

[9] A se vedea anexa I.

[10] JO L 293, 31.10.2008, p. 3.

[11] JO L 184, 17.7.1999, p. 23.

[12] JO L Ö 24, 29.1.2004, p. 1. Õ